Aalborg Stiftstidende, 1838-06-16
Fædrelandet. Kjøbenhavn, den 12te Junii. Spørgsmaalet og Bønderkarlene bør have Ret til at ernære dem paa anden Maade, end ved at tage fast Tjeneste, er atter bragt paa Bane i Fædrelandet, da, som bekjendt Regjeringen har fundet overveiende Betænkeligheder ved forTiden at gjøre en saadan Forandring. Efterat Forfatteren giør opmærksom paa det Mærkelige i, at, uagtet Majoriteten, af den i denne Anledning af den jydske Stænderforsamling, nedsatte Committee bestod af en Stiftamtmand, en Herredsfoged og en Byfoged, og disse som bekjendt erklærede sig, for Forslaget, har Regjeringen dog fundet det nødvendigt at høre de andre Local-Øvrigheders Betænkning om Sagen, og at denne er afgiven imod Forslaget, gaaer han over til at omtale de Klager, der ere førte over Bøndernes Demoralisation, og viser her, at disse Klager netop føres paa en Tid, da Bondestanden har været Tvang undergivet, og mener derfor, at det vel var paa Tiden at forsøge, om Frihed ikke formaaede at udvirke, hvad Tvang ikke kunde udrette. Sluttelig siger Forf.: "Vi tør derfor vel gientage: det er umuligt, at Nørre-Jyllands Stænder skulle have petitioneret forgiæves, thi Bygmesteren, som lagde Grunden den 20de Juni 1788, er endnu den samme, og den menneskelige Natur er endnu den samme; Tiden er skreden frem og ikke tilbage, og Bonden staaer nu paa et høiere Trin af Oplysning end den Gang, og har derfor større Trang til og mere Krav paa Frihed." Hvormed vil man her amusere den høie Gjæst, Ruslands Tronfølger, der, som man forlængst har erfaret, i Slutningen af indeværende Maaned, ogsaa agter at aflægge et Besøg i Kjøbenhavn. - Besvarelsen af dette Spørgsmaal har i den sidste Tid sikkert sysselsat mange Hoveder, og mange Hænder have allerede havt fuld Beskjæftigelse med Forberedelserne til Hs. keiserl. Høiheds Modtagelse her i de otte Dages Tid, der siges at være bestemte for hans Ophold i Kjøbenhavn. Det er bekjendt, at Christiansborg Slot er udseet til Hs. Høiheds Residents og at endeel af dets Gemakker til den Hensigt blive satte i behørig Stand, meublerede &c. Om Theaterforestillinger (Operaer - man nævner saaledes Jødinden, - og Balletter), Bal pard a., har man ogsaa hørt tale, og Troppernes Jndkaldelse, og den som en Følge deraf netop i disse Dage heri Staden stedfindende Indqvartering viser, at militaire Maneuvrer ville udgjøre en væsentlig Deel af hine Dages Festligheder. -Et authentisk Bidrag til Spørgsmaalets Besvarelse savner man endnu. Vel, er et igjennem Generalstabens Bureau udfærdiget Program i Slutningen af f. M. igjennem det herværende russiske Gesandtskab blevet sendt til Keiser Nicolaus i Berlin; men dets Detailler egne sig neppe til Offentliggjørelse og ere desuden alt undergaaede flere Forandringer. - Jfølge de sidste Efterretninger ventes Storfyrsten hertil Søndagen den 24de Junii. De militaire Festligheder ville saaledes finde Sted i de nærmest paafølgende Dage. Som vi erfare, ville de bestaae, deels i Maneuvreer, stor Parade og General=Revn, paa Fællederne, deels i Skarp skydning efter Skiver paa Amager, saavel af Artilleriet som af Jnfanteriet, en Mines Sprængning a. Foruden Hovedstadens Seeværdigheder ville Kronborg Fæstning, Frederiksborg, Slot og Stutteri samt Roeskilde Domkirke blive foreviste Storfyrsten. (Kbhvnspst.)